
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	              Bucureşti, 08.04.2026             

              PLx240/2026



AVIZ

asupra proiectului de Lege pentru ratificarea Memorandumului de Înţelegere privind cooperarea militară între Guvernul României, reprezentat de Ministerul Apărării Naţionale, şi Guvernul Republicii Arabe Egipt, reprezentat de Ministerul Apărării, semnat la Cairo, la 2 noiembrie 2025
În conformitate cu prevederile art.95 din Regulamentul Camerei Deputaţilor, republicat, cu modificările ulterioare Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Memorandumului de Înţelegere privind cooperarea militară între Guvernul României, reprezentat de Ministerul Apărării Naţionale, şi Guvernul Republicii Arabe Egipt, reprezentat de Ministerul Apărării, semnat la Cairo, la 2 noiembrie 2025, trimis cu adresa nr. PLx 240 din 25 martie 2026, înregistrat cu nr.7c-13/287 din 30 martie 2026. 
Potrivit dispoziţiilor art.75 din Constituţia României, republicată, şi ale art.92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată. 
Potrivit prevederilor art.62 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 8 aprilie 2026.
Proiectul de lege are ca obiect de reglementare ratificarea Memorandumului de Înţelegere privind cooperarea militară între Guvernul României, reprezentat de Ministerul Apărării Naţionale, şi Guvernul Republicii Arabe Egipt, reprezentat de Ministerul Apărării, semnat la Cairo, la 2 noiembrie 2025. Memorandumul are drept scop consolidarea cooperării militare prin extinderea şi intensificarea relaţiilor militare comune, precum şi extinderea relaţiilor existente, în următoarele domenii: instruirea personalului militar, medicină şi logistică, protecţia mediului înconjurător, operaţii de menţinere a păcii, planificarea apărării, educaţie, industrii de apărare, activităţi culturale şi sportive.
Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ. 
În urma dezbaterilor s-a hotărât, cu majoritate de voturi, avizarea favorabilă a proiectului de lege, în forma transmisă Comisiei juridice, de disciplină şi imunităţi de către Biroul Permanent. 
Proiectul de lege parte din categoria legilor ordinare.
                   PREŞEDINTE,                          

       SECRETAR,
        prof. univ. Liviu-Bogdan Ciucă                   Petre-Emanoil Neagu        
 Consilier  parlamentar,                                                                                                                                    
 Florica Manole                                                                                                                                                  

